# Bookcrossing

### от Уикипедия, свободната енциклопедия

Bookcrossing се нарича практиката да се оставят книги на обществени места, за да бъдат намерени и прочетени. Всяка книга носи уникален номер, чрез който в Интернет може да се проследи нейното движение. Създател на bookcrossing е американският програмист Рон Хорнбейкър. Сайтът, върху който се основава цялото движение, се появява през 2001. В началото посещаемостта му е 100 нови регистрации на месец, но след една публикация в печата през март 2002 регистрациите се увеличават на 300 всеки ден.

Буккросинг е глобален феномен, с членове от над 130 страни от Антарктика до Зимбабве. Книгите не познават географски граници и често се пускат да пътуват отвъд океана. Буккросърите регистрират книгите на сайта, така че всяка книга да получи свой собствен номер (BCID= Bookcrossing ID number; буккросинг идентификационен номер), който се използва, за да се означи книгата. Хората, които „хванат“ освободена книга, следват инструкциите дадени на етикета: да посетят сайта www.bookcrossing.com, за да видят къде е била книгата и да направят нов запис, за да узнаят буккросърите преди тях, че тя е в добри ръце. След като я прочетат (или не я прочетат), те от своя страна я освобождават на пейка в парка, в кафене, телефонна будка или друго място, където тя може да бъде отново намерена.

## [редактиране] Външни препратки

- http://www.bookcrossing.com
- http://bookcrossing.hit.bg/

Взето от „http://bg.wikipedia.org../../../b/o/o/Bookcrossing.html“.

Категории: Книги | Сайтове

##### Views

- Статия
- Беседа
- Текуща версия

##### Търсене

##### На други езици

- Afrikaans
- Català
- Deutsch
- English
- Esperanto
- Español
- Suomi
- Français
- Italiano
- Nederlands
- Polski
- Português
- Русский
- Српски / Srpski
- Svenska
- Türkçe